BiH: Zakletva, himna i prekid
Danas konstituiran novi saziv Parlametna BiH, a nastavak zasjedanja bi trebao biti u drugoj polovici slijedećeg mjeseca
Zastupnici se nadaju da većih problema prilikom sastavljanja parlamentarne većine neće biti, a neki vjeruju da bi Vijeće ministara moglo biti formirano i prije isteka ove godine. Danas je u Sarajevu konstituiran novi saziv Parlametna Bosne i Hercegovine. Neki od zastupnika iz prošlog mandata oprostili su se od svojih stolica. Novoizabrani i ponovo izabrani zastupnici (iz prošlog saziva) danas su položili zakletvu, poslušali himnu Bosne i Hercegovine i prekinuli sjednicu. Nastavak sjednice bi trebao biti u drugoj polovici slijedećeg mjeseca, kada bi se trebalo znati i rukovodstvo novog saziva Parlamenta. Kao što je od ranije poznato SNSD i SDP imaju po 8 zastupnika, najviše u državnom parlamentu. SDA ima 7, dok Stranka za bolju budućnosti i SDS imaju po 4. Hrvatska demokratska zajednica ima 3 zastupnika, a Stranka za Bosnu i Hercegovinu dva. Po jednog zastupnika imaju HDZ1990, Narodna stranka radom za boljitak, PDP, DNS i HSP. Zastupnici se nadaju da većih problema prilikom sastavljanja parlamentarne većine neće biti, a neki vjeruju da bi Vijeće ministara moglo biti formirano i prije isteka ove godine.